|  |
| --- |
| Формуляр за частична предварителна оценка на въздействието\*(Приложете към формуляра допълнителна информация/документи) |
| **Институция: Министерство на земеделието, храните и горите** | **Нормативен акт: Закон за изменение и допълнение на Закона за горите** |
| **За включване в законодателната/****оперативната програма на Министерския съвет за периода:** **1 януари – 30 юни 2021 г.** | **Дата: 16.11.2020 г.** |
| **Контакт за въпроси:** **д-р Фатме Демирова – началник на отдел „Правни дейности“, дирекция „Правно-административни дейности“, ИАГ** | **Телефон: 02 98511515** |
| **1. Дефиниране на проблема:** *1.1. Кратко опишете проблема и причините за неговото възникване. Посочете аргументите, които обосновават нормативната промяна.*Предложеният проект на Закон за изменение и допълнение на Закона за горите цели да разреши няколко основни проблема:1. Липсата на законова възможност за извършването на инженерно-геоложки и хидрогеоложки проучвания в горски територии за общата устойчивост на територията и пригодността ѝ за строителство, както и за безопасна експлоатация на съществуващи обекти на транспортната техническа инфраструктура (пътища, жп линии, водостоците, мостовете, виадуктите, естакадите, надлезите, подлезите, тунелите и др.). 2. Изискването на документи от заявителя към заявлението за учредяване на право на ползване в горски територии по чл. 70, ал. 1 от Закона за горите за извършване на търсене и/или проучване по Закона за подземните богатства, с които компетентният орган може да се снабди по служебен път. 3. Забавянето на процедурата по учредяване право на ползване за устройване на постоянни пчелини в горски територии – държавна собственост. Съгласно чл. 69, ал. 3 от Закона за горите, директорът на съответното държавно предприятие по чл. 163 от Закона за горите или упълномощено от него лице издава заповед за устройване на пчелини върху поземлени имоти в горски територии – държавна собственост, въз основа на която изпълнителния директор на Изпълнителна агенция по горите сключва договор за учредяване на право на ползване на заявителя, което води до забавяне на процеса по предоставяне на услугата и налагане на излишна административна тежест за заявителя. 4. Прецизиране на разпоредбите в Закона за горите по отношение на реда за изработване и одобряване на проектите за рекултивация на нарушени терени в поземлени имоти в горски територии и нормативните изисквания, на които следва да отговарят лицата, които могат да ги изготвят. 5. Липса на ред в Закона за горите при извършването на неотложни аварийно-възстановителни работи при бедствия, изискващи промяна на предназначението на горски територии и/или учредяване на ограничени вещни права.6. Липсата на законова делегация за събирането на такса за съгласуване и утвърждаване на проекти за рекултивация на нарушени терени и за изграждане на противоерозионни съоръжения, съгласно Тарифа за таксите, които се събират в системата на Изпълнителната агенция по горите по Закона за горите и по Закона за държавните такси, приета с Постановление № 41 на Министерския съвет от 2013 г., обн., ДВ, бр. 21 от 2013. *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*1. В последните години във връзка с проучването, проектирането и строителството на нови или реконструкцията на съществуващи пътища и железопътни линии и съоръжения към тях, както и за поддръжката им, възниква необходимост предварително да се извършват инженерно-геоложки и хидрогеоложки проучвания за общата устойчивост на територията и пригодността й за строителство, както и за безопасна експлоатация на съществуващи обекти на транспортната техническа инфраструктура (пътища, жп линии, водостоците, мостовете, виадуктите, естакадите, надлезите, подлезите, тунелите и др). В Закона за горите няма предвиден ред, с който да се разрешава извършването на такива проучвания в горски територии. Дейностите по проучването са свързани с обособяването на площадки за проучване и прокарването на временни пътища за достъп до тях, които дейности от своя страна са свързани с изсичането на дървесина. В тази връзка се предвижда да се създаде такъв ред, като се учредява право на ползване за извършване на инженерно-геоложки и хидрогеоложки проучвания, във връзка с изграждането и/или поддържането на обекти на транспортната техническа инфраструктура и съоръженията към нея, включително за изграждането на временни пътища за достъп до площадките за проучване. Проблемът не може да бъде решен в рамките на действащото законодателство.2. За учредяване право на ползване за извършване на дейности, свързани с търсене и проучване на подземни богатства по реда на Закона за подземните богатства, заявителят следва да приложи към заявлението по чл. 70, ал. 2 от Закона за горите разрешение за търсене и/или проучване и влязъл в сила административен акт, издаден по реда на глава шеста от Закона за опазване на околната среда и/или по реда на Закона за биологичното разнообразие или становище на компетентния орган по околна среда. Посочените официални документи, издавани от съответните държавни администрации са достъпни на интернет страниците на съответните институции, в „Държавен вестник“ по отношение на разрешението за търсене и проучване, а по отношение на информацията относно влизането в сила на административния акт, издаден по реда на на глава шеста от Закона за опазване на околната среда и/или по реда на Закона за биологичното разнообразие или становище на компетентния орган по околна среда, същата ще се изисква служебно. Предвид посоченото, с предложеното изменение в чл. 70 от Закона за горите ще отпадне изискването за представяне на горепосочените документи и ще се намали административната тежест за заявителя. Проблемът не може да бъде решен в рамките на действащото законодателство.3. Разпоредбите на Закона за горите, свързани с учредяването на право на ползване за устройване на постоянни пчелини в поземлени имоти в горски територии, следва да се изменят с оглед невъзможността същите да бъдат приложени в срок. Съгласно чл. 70, ал. 7 от Закона за горите, актът за учредяване на право на ползване за устройване на постоянни пчелини се издава в деня на подаване на заявлението. За издаване на административен акт следва да са налице набор от документи, с които да се идентифицира територията върху която се учредява правото на ползване, както и такива по Закона за пчеларството. В повечето случаи заявлението не е окомплектовано с изискуемите документи, от друга страна, след постъпване на заявлението административният орган следва да извърши проверка за предпоставките за допустимостта на заявлението по реда на чл. 27, ал. 2 от Административнопроцесуалния кодекс. Също така, преди издаването на акта органът следва да е извършил проверка и да е събрал всички факти и обстоятелства за поземления имот в горска територия, които са от значение за административното производство. Невъзможно е всички тези действия да бъдат извършени в рамките на деня на подаване на заявлението, включително изготвянето и издаването на административния акт. Предвид посоченото, с редакцията на ал. 7, която става ал. 8, срокът се изменя на един месец. В новата ал. 7 се регламентират нормативи за определяне на площта, върху която ще се учредява право на ползване за устройване на постоянни пчелини и за определяне на площта, върху която се разрешава настаняването на временни пчелини. С предложената нова ал. 7 ще се предотврати възможността за злоупотреби с площи в горски територии, необходими за устройване на постоянни пчелини. Във връзка с посоченото, в ал. 4 се регламенира срокът на разрешението за поставяне на временен пчелин в горска територия, който е не по-дълъг от 6 месеца. Другият проблем е, че по сега действащия закон след издаване на заповедта от директора на държавното предприятие по чл. 163 от Закона за горите за поземлени имоти в горски територии – държавна собственост, заявителят следва да сключи договор с изпълнителния директор на ИАГ за учредяване на правото на ползване, което създава излишна административна тежест за лицето. С изменението на чл. 71, ал. 7 в проекта на закон се предлага директорът на съответното държавно предприятие по чл. 163 от ЗГ или оправомощено от него лице да сключва договора за учредяване на право на ползване в поземления имот в горска територия. Проблемът не може да бъде решен в рамките на действащото законодателство.4. Практиката в последните години показа наличието на пропуски в нормативната уредба при извършването на неотложни аварийно-възстановителни работи в горски територии, водещи до нарушаване на повърхностния слой и отсичане на дървета. В последните години във връзка с предизвиканите от проливните дъждове наводнения и свлачища се наложи спешното изграждане на обходни пътища в горски територии за осигуряване на достъп до населените места. Изграждането на пътища в горски територии е допустимо по Закона за горите след промяна на предназначението. Липсата на законов ред за извършването на неотложни действия преди приключване на административната процедура създава проблеми. Този проблем не може да се реши в рамките на действащото законодателство.5. Липсата на ясна регламентация относно реда, по който се изготвят и одобряват проектите за рекултивация на нарушени терени в поземлени имоти в горски територии, които се представят в Изпълнителна агенция по горите, съгласно чл. 70, ал. 2, т. 3 от Закона за горите. В Решение № 704 на Министерския съвет от 5 октомври 2018 г. за приемане на мерки за трансформация на модела на административно обслужване е посочено, че няма ясни правила за съгласуването на проекта от изпълнителния директор на ИАГ в Закона за горите. Редът и условията за изготвяне и съгласуване на проекти за рекултивация са уредени в Наредба № 26 от 1996 г. за рекултивация на нарушени терени, подобряване на слабопродуктивни земи, отнемане и оползотворяване на хумусния пласт, в която обаче не са отразени настъпилите промени в системата на горското стопанство. Проектите за рекултивация на поземлени имоти в горски територии се съгласуват и на практика одобряват от Изпълнителна агенция по горите. Предвид посоченото, с предложения проект на закон за изменение и допълнение на Закона за горите, се предлага чл. 99 да се допълни, като се регламентира редът за изготвяне и одобряване на проекти за рекултивация на нарушени терени в поземлени имоти в горски територии вследствие на извършени дейности в горски територии или реализиране на инвестиционни намерения.6. В Решение № 704 на Министерския съвет от 5 октомври 2018 г. е посочено, че няма законово основание за заплащане на таксата от 200 лева, която се изисква за съгласуване и утвърждаване на проекти за рекултивация на нарушени терени и за изграждане на противоерозионни съоръжения, съгласно приетата с Постановление № 41 на Министерския съвет от 2013 г., обн., ДВ, бр. 21 от 2013 г. Тарифа за таксите, които се събират в системата на Изпълнителна агенция по горите по Закона за горите и по Закона за държавните такси. Предвид предложените изменения в чл. 99, регламентиращи реда за изготвяне и одобряване (утвърждаване) на проекти за рекултивация, таксата следва да остане като заплащането й се регламентира в Закона за горите, което е направено с чл. 99, ал. 7, т. 3 от проекта на закон. *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?* Последващи оценки на въздействието на Закона за горите не са извършвани. |
| **2. Цели:** 1. Да се създаде ред в Закона за горите за извършването на инженерно-геоложки и хидрогеоложки проучвания в горски територии за общата устойчивост на територията и пригодността й за строителство, както и за безопасна експлоатация на съществуващи обекти на транспортната техническа инфраструктура (пътища, жп линии, водостоците, мостовете, виадуктите, естакадите, надлезите, подлезите, тунелите и др.).2. Намаляване на административната тежест за гражданите и бизнеса при провеждане на процедури за учредяване на право на ползване по реда на Закона за горите чрез намаляване на броя на документите, които се изискват от заявителя.3. Преодоляване на проблема при учредяване право на ползване в горски територии за устройване на постоянни пчелини в рамките на един ден и намаляване на административната тежест за заявителя.4. Регламентиране на ред в Закона за горите за извършване на неотложни аварийно-възстановителни работи в горски територии.5. Регламентиране в Закона за горите на ясни правила за изготвяне и одобряване на проекти за рекултивация на нарушени територии в поземлени имоти в горски територии.6. Регламентиране в Закона за горите заплащането на таксата за одобряване (утвърждаване) от изпълнителния директор на ИАГ на проектите за рекултивация на поземлени имоти в горски територии, определена с Тарифата за таксите, които се събират в системата на Изпълнителна агенция по горите по Закона за горите и по Закона за държавните такси.*Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* |
| **3. Идентифициране на заинтересованите страни:** - Министерство на земеделието, храните и горите;- Изпълнителна агенция по горите и нейните структури;- общини, физически и юридически лица и техни обединения – собственици на поземлени имоти в горски територии;- инвеститори и предприемачи;- държавните предприятия по чл. 163 от Закона за горите и техните териториални поделения; - компетентните органи по Закона за защита при бедствия.*Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* |
| **4. Варианти на действие:** **Вариант 0: „Без действие”**Не се приема предложения проект на Закон за изменение и допълнение на Закона за горите. По силата на действащия закон ще следва да се изискват документи, с които органът може да се снабди служебно и няма да се изпълнят предвидените в Решение № 704 на Министерския съвет от 2018 г. мерки.По отношение на инженерно-геоложки и хидрогеоложки проучвания за общата устойчивост на територията и пригодността й за строителство, както и за безопасна експлоатация на съществуващи обекти на транспортната техническа инфраструктура, ще продължат проблемите и забавянето при извършването им в поземлени имоти в горски територии, предвид липсата на изрична норма в Закона за горите. При неотложни аварийно-възстановителни работи изискващи извършването на строеж или други дейности, при които е необходима промяна на предназначението и/или учредяване на ограничени вещни права в поземлени имоти в горски територии, същите ще продължат да се извършват, с оглед осигуряване на безопасността и здравето на хората, без да е започната и приключена процедурата по промяна на предназначението и/или учредяването на съответните вещни права. Учредяването на вещно право за ползване за устройване на пчелини ще продължи да се извършва, като въз основа на подаденото заявление първо се издава заповед на директора на съответното държавно предприятие по чл. 163 от ЗГ, която заедно с приложимите документи се изпраща на изпълнителния директор на ИАГ за изготвяне и сключване на договор със заявителя.Няма да има ясен ред за изготвяне, съгласуване и приемане на проекти за рекултивация на поземлени имоти в горски територии.Заплащането на такса за съгласуване на проектите за рекултивация, определена с Тарифата за таксите, които се събират в системата на Изпълнителна агенция по горите по Закона за горите и по Закона за държавните такси, няма да има законово основание.**Вариант 1: Приема се Закона за изменение и допълнение на Закона за горите**Ще се създаде законова възможност за извършването на инженерно-геоложки и хидрогеоложки проучвания за общата устойчивост на територията и пригодността й за строителство, както и за безопасна експлоатация на съществуващи обекти на транспортната техническа инфраструктура (пътища, жп линии, водостоците, мостовете, виадуктите, естакадите, надлезите, подлезите, тунелите и др).Ще се намали административната тежест по отношение на заявителите по процедури по реда на Закона за горите, като се преустанови изискването заявителя да представя документи, издавани от други държавни администрации, с които компетентния орган може да се снабди по служебен ред.Ще се създаде ред в Закона за горите за извършването на неотложни дейности в горски територии, изискващи промяна на предназначението и/или учредяване на ограничено вещно право.Ще се облекчи процедурата за учредяването на право на ползване за устройване на постоянни пчелини в горски територии – държавна собственост.Ще се регламентира редът за изготвяне и одобряване на проекти за рекултивация на нарушени терени в поземлени имоти в горски територии вследствие на извършени дейности в горски територии или реализиране на инвестиционни намерения.Ще се регламентира законово изискването за заплащане на такса на Изпълнителна агенция по горите за одобряване (утвърждаване) на проекти за рекултивация, съгласно Тарифата за таксите, които се събират в системата на Изпълнителна агенция по горите по Закона за горите и по Закона за държавните такси.*Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* |
| **5. Негативни въздействия:** **Вариант 0: „Без действие”**Ще продължат проблемите свързани с проучването, проектирането и строителството на нови или реконструкцията на съществуващи пътища и железопътни линии и съоръжения към тях, както и за поддръжката им. Липсата на ред в Закона за горите, който да дава възможност за проучване в горските територии във връзка с тези проекти ще се отрази на качеството и надеждността им. Ще продължат да се изискват от заявителите по процедурата за учредяване на право на ползване на официални документи, издавани от други държавни институции, с които Изпълнителна агенция по горите може да се снабди служебно.Ще продължат проблемите при провеждане на административното производство за учредяване на право на ползване за устройване на постоянни пчелини в поземлени имоти в горски територии.Ще продължат проблемите свързани с предприемането на неотложно аварийно-възстановителни работи в горски територии, изискващи промяна на предназначението или учредяване на право на строеж или сервитут.Ще остане неизяснен въпросът относно изготвянето и одобряването на проектите за рекултивация на поземлени имоти в горски територии.Няма да има законово основание за таксата от 200 лева, която се изисква съгласно Тарифата за таксите, които се събират в системата на Изпълнителна агенция по горите по Закона за горите и по Закона за държавните такси, за одобряване на проекти за рекултивация.**Вариант 1: Приема се Закона за изменение и допълнение на Закона за горите –** няма негативни въздействия. |
| **6. Положителни въздействия:** **Вариант 0: „Без действие”:** Не се очакват положителни въздействия в случай на неприемането на проекта на Закон за изменение и допълнение на Закона за горите по отношение на основните групи заинтересовани лица.**Икономически въздействия:** не се очакват.**Социални въздействия:** не се очакват.**Екологични въздействия:** не се очакват.**Вариант 1: „Приемане на Закон за изменение и допълнение на Закона за горите“****- Министерство на земеделието, храните и горите** –ще реши проблемите, свързани с прилагането на нормативната уредба по отношение на съгласуването на проектите за рекултивация в горски територии;**- Изпълнителна агенция по горите** –ще се решат проблемите, свързани с извършването на неотложно-аварийни дейности и инженерно-геоложки и хидрогеоложки проучвания в горски територии, учредяването на право на ползване за устройване на постоянни пчелини и проектите за рекултивация иа поземлени имоти в горски територии;- **общини, физически и юридически лица и техни обединения** – ще се облекчат заявителите по отношение на процедурите за учредяване на право на ползване, което ще има благоприятен икономически ефект за засегнатите групи;- **инвеститори и предприемачи** – ще се решат проблеми, възпрепятстващи развитието на бизнеса и по-специално изграждането и обслужването на обекти на техническата инфраструктура в поземлени имоти в горски територии;**- в държавните предприятия по чл. 163 от Закона за горите и в техните териториални поделения** –ще се решат проблемите, свързани с учредяването на право на ползване за устройване на постоянни пчелини; - **компетентните органи по Закона за защита при бедствия** – ще се преодолее проблемът, свързан с липсата на ред в Закона за горите за извършването на неотложни аварийно-възстановителни дейности в горски територии.**Икономически въздействия:** ще съдейства за икономическото развитие на гражданите, общините и бизнеса.**Социални въздействия:** не се очакват.**Екологични въздействия:** не се очакват.*Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* |
| **7. Потенциални рискове:** Не са идентифицирани потенциални рискове.*Посочете възможните рискове от приемането на нормативната промяна, включително възникване на съдебни спорове.* |
| **8.1. Административната тежест за физическите и юридическите лица:**☐ Ще се повиши⮽ Ще се намали☐ Няма ефектВ случай на приемане на предложения законопроект ще се намали административната тежест за физическите и юридическите лица при учредяване на право на ползване в горски територии. Ще се облекчи процедурата за учредяване на право на ползване за устройване на постоянни пчелини в поземлени имоти в горски територии. Заповедта и договорът за учредяване на право на ползване за устройване на постоянни пчелини в поземлени имоти в горски територии ще се подписват от едно и също лице - директора на съответното държавното предприятие по чл.163 от Закона за горите или оправомощено от него длъжностно лице. Съгласно действащата към момента нормативна уредба, заповедта се издава от директора на държавното предприятие или оправомощено от него лице, а договорът се сключва между заявителя и изпълнителния директор на Изпълнителната агенция по горите. Посоченото забавя административното производство и създава тежести за заявителя свързани със снабдяване с необходимите документи за сключване на договора с изпълнителния директор на Изпълнителна агенция по горите, транспортни разходи до София и други.**8.2. Създават ли се нови регулаторни режими? Засягат ли се съществуващи режими и услуги?** ДА – Засягат се съществуващи услуги свързани с учредяване на право на ползване върху поземлени имоти в горски територии, промяна на предназначението и съгласуване на проекти за рекултиваци. |
| **9. Създават ли се нови регистри?**Не се създават нови регистри.*Когато отговорът е „да“, посочете колко и кои са те ……………………………………* |
| **10. Как въздейства актът върху микро-, малките и средните предприятия (МСП)?**☐ Актът засяга пряко МСП☐ Актът не засяга МСП⮽ Няма ефект |
| **11. Проектът на нормативен акт изисква ли цялостна оценка на въздействието?**☐ Да⮽ Не |
| **12. Обществени консултации:** Съгласно чл. 26, ал. 3 и 4 от Закона за нормативните актове, проектът на Закон за изменение и допълнение на Закона за горите, ведно с комплекта от документи, ще бъдат публикувани за обществено обсъждане на интернет страницата на Министерството на земеделието, храните и горите и на Портала за обществени консултации, за срок от 30 дни. Всички разписани в проекта процедури подлежат на обществено обсъждане от заинтересованите лица, като справката от постъпилите предложения, заедно с обосновка за неприетите предложения, ще бъде публикувана на интернет страницата на Министерството на земеделието, храните и горите и на Портала за обществени консултации.*Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* |
| **13. Приемането на нормативния акт произтича ли от правото на Европейския съюз?**☐ Да⮽ Не*Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* |
| **14. Име, длъжност, дата и подпис на директора на дирекцията, отговорна за изработването на нормативния акт:****Име и длъжност: д-р Илиан Точев, директор на дирекция „Правно-административни дейности“ в Изпълнителна агенция по горите****Дата: 16.11.2020г.****Подпис:** |